ฝากขังแก๊ง ร.ต.อ.ฉาว ส่งศาลทุจริตและประพฤติมิชอบ 
อุ้มค้ายา-ซ้อมรีดค่าไถ่ 2 แสน,คุมตัวแก๊งสีกากีนอกแถวฝากขังต่อศาลทุจริตและประพฤติมิชอบ หลังตกเป็นผู้ต้องหาคดีเป็นเจ้าพนักงานเรียกรับผลประโยชน์ โดนทหารและตำรวจสืบฯเมืองกาญจน์ ซ้อนแผนตะครุบตัว ขณะมารับเงิน 2 แสนบาทจากญาติของหนุ่มยาบ้าที่โดนอุ้มไปรีดทรัพย์ เตรียมสรุปสำนวนการสอบสวนนำส่ง ป.ป.ช.สั่งฟันอีกยก ด้าน ร.ต.อ.กับพวกยังให้การปฏิเสธ,กลายเป็นเรื่องฉาวโฉ่สั่นสะเทือนวงการสีกากีอีกครั้ง กรณีนาย,สุรัช เผือกพันธ์ด่อน, อายุ 23ปี ถูกกลุ่มชายอ้างเป็นตำรวจบุกเข้ามาทำร้ายร่างกายในบ้าน อ.ท่าม่วง จ.กาญจนบุรี ก่อนอุ้มตัวออกไปตั้งแต่เช้ามืดวันที่ 23 ต.ค. ญาติเกรงได้รับอันตรายถึงชีวิต เข้าร้องเรียนกองปราบปราม ต่อมาพบถูกทำร้ายเจ็บสาหัส รักษาตัวที่ รพ.สมเด็จพระสังฆราชองค์ที่ 19 (ท่าม่วง) พร้อมถูก สภ.ท่าม่วง แจ้งดำเนินคดีครอบครองยาบ้า 60 เม็ด ขณะเดียวกัน ทหาร กกล.สุรสีห์ ได้รับร้องเรียนจากญาตินายศราวุฒิ สมศรี เพื่อนสนิทนายสุรัชว่า นายศราวุฒิ ถูกชายอ้างเป็นตำรวจจับตัวไปกักขังในข้อหาครอบครองยาเสพติด และเรียกค่าไถ่เป็นเงิน 2 แสนบาท ต่อมาทหารประสาน กก.สส.ภ.จ.กาญจนบุรี ซ้อนแผนจับกุม ร.ต.อ.อัศวิน บุนนาค รอง สว.สส.สภ.ท่าม่วง จ.ส.ต.อนุสรณ์ เกษมโสต ส.ต.ท.ณัฐพงษ์ สุนโท สังกัด สภ.ท่าม่วง และนายปัญญา มั่นคง อาสาสมัครตำรวจ ขณะทั้งหมดมารับเงินจากญาติของนายศราวุฒินั้น,ความคืบหน้าของคดีเมื่อเวลา 15.30 น. วันที่ 26 ต.ค. พ.ต.อ.พูนศักดิ์ ประเสริฐเมธ รอง ผบก.ภ.จ.กาญจนบุรี เปิดเผยว่า หลังเกิดเหตุ พล.ต.ต.วรนันท์ สุขเจริญ ผบก.ภ.จ.กาญจนบุรี สั่งการให้คณะพนักงานสอบสวนลงพื้นที่ ร่วมสอบสวนคดีทั้ง 3 คดี ประกอบด้วย คดีที่ สภ.ท่าม่วง 1 คดี คือคดีนายสุรัช เผือกพันธ์ด่อน ครอบครองยาบ้า 60 เม็ด ส่วนที่ สภ.ท่ามะกา มี 2 คดี คดีแรกเป็นคดีนายศราวุฒิ สมศรี ครอบครองยาบ้ากว่า 60 เม็ด และอีกคดีคือคดี ร.ต.อ.อัศวิน บุนนาค และพวก ร่วมกันเป็นเจ้าพนักงานเรียกรับ หรือยอมจะรับทรัพย์สินประโยชน์อื่นใดสำหรับตนเองหรือผู้อื่นโดยมิชอบ เพื่อกระทำการหรือไม่กระทำการอย่างใดอย่างหนึ่งในตำแหน่ง และแจ้งข้อหานายปัญญา มั่นคง เป็นผู้สนับสนุนให้เจ้าพนักงานร่วมกันเรียกรับ หรือยอมจะรับทรัพย์สิน ประโยชน์อื่นใดสำหรับตนเองหรือผู้อื่นโดยมิชอบ เพื่อกระทำการหรือไม่กระทำการอย่างใดอย่างหนึ่งในตำแหน่ง,พ.ต.อ.พูนศักดิ์กล่าวต่อว่า การสอบสวนทั้ง 3 คดีจะเร่งให้ได้ผลกระจ่างโดยเร็ว ในส่วนคดีเจ้าพนักงานเรียกรับผลประโยชน์ คณะพนักงานสอบสวนที่ ผบก.ภ.จ.กาญจนบุรี แต่งตั้งขึ้น ได้เร่งดำเนินการสอบปากคำผู้ต้องหาที่เป็นเจ้าหน้าที่รัฐทั้งหมดเสร็จสิ้นแล้ว เบื้องต้นผู้ต้องหาให้การปฏิเสธ จากนี้จะเร่งสรุปสำนวนการสอบสวนนำส่ง ป.ป.ช. เพื่อดำเนินการตามระเบียบกฎหมายต่อไป ส่วนการดำเนินคดีได้นำตัวผู้ต้องหาทั้ง 3 คดี ส่งไปฝากขัง คดีครอบครองยาเสพติดทั้ง 2 คดี นำตัวนายศราวุฒิไปฝากขังที่ศาลจังหวัดกาญจนบุรี ส่วนนายสุรัชยังพักรักษาตัวที่โรงพยาบาล ได้สั่งอายัดตัวไว้แล้ว แต่ในประเด็นที่ถูกทำร้าย ญาติยังไม่ได้แจ้งความร้องทุกข์ต่อพนักงานสอบสวน สภ.ท่าม่วง,พ.ต.อ.พูนศักดิ์กล่าวต่อไปว่า สำหรับคดีเจ้าพนักงานเรียกรับผลประโยชน์ นำตัวผู้ต้องหาทั้ง 4 คน ไปฝากขังที่ศาลทุจริตและประพฤติมิชอบ เขต 7 จ.สมุทรสงคราม และเนื่องจากผู้ต้องหาเป็นตำรวจ ได้ทำบันทึกการถูกดำเนินคดีอาญา นำเสนอผู้บังคับบัญชาเพื่อดำเนินการตามระเบียบทางวินัยอีกด้วย แต่การจะให้ประกันตัวเป็นอำนาจของศาล ตำรวจไม่ได้ก้าวก่ายและไม่ทราบว่าได้ประกันตัวหรือไม่ ส่วนแนวการปฏิบัติในคดีที่เกี่ยวเนื่องกันทั้ง 3 คดีนี้นั้น คณะพนักงานสอบสวนได้ดำเนินการตามระเบียบอย่างเคร่งครัดและจะให้ความเป็นธรรมต่อทุกฝ่าย
คุมตัวแก๊งสีกากีนอกแถวฝากขังต่อศาลทุจริตและประพฤติมิชอบ หลังตกเป็นผู้ต้องหาคดีเป็นเจ้าพนักงานเรียกรับผลประโยชน์ 
อ้างเป็นตำรวจ,ตำรวจอุ้ม,เด็กเลี้ยงวัว,กองปราบปราม,สภ.ท่าม่วง,กาญจนบุรี,ข่าวหน้า1,ข่าวทั่วไป